《题致仕袁成均燕申亭》
宋代·吕陶

挂冠归后爱林泉，择地为亭欲看山。清画绝无尘坌到，白云常与性情閒。

诗书教子雍容外，琴酒娱宾笑傲间。堂构不隳门有庆，綵衣终约锦衣还。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。